مورج سدوسی

مؤرج بن عمرو بن حارث سدوسی بصری (وفات: 195ھ / 810ء)
ایک مشہور عالمِ لغت، ماہرِ انساب اور بصری النسل عربی ادیب تھے۔ ان کا نسب ربیعہ بن نزار بن معد بن عدنان تک جا پہنچتا ہے۔ ان کی کنیت ابو الفَيد تھی اور "الفيد" کا مطلب ہے زعفران کی خوشبو یا غرور سے چلنے والا شخص۔
 تعلیم و نشو و نما 
مؤرِج کی پرورش بصرہ میں ہوئی، جو عربی زبان اور علوم کا مرکز تھا۔ وہاں انھوں نے خلیل بن احمد اور ابو عمرو جیسے بڑے علما سے علم حاصل کیا۔ بعد ازاں ان کی علمی عظمت نے انھیں عباسی خلیفہ مامون الرشید کے دربار تک پہنچایا۔ مامون کے ساتھ وہ خراسان منتقل ہوئے اور وہاں مرو شہر میں مقیم رہے۔ پھر وہ نیشاپور بھی گئے، جہاں کے علما نے ان سے علم حاصل کیا۔
 شاعری 
مؤرِّج نہ صرف عالمِ لغت بلکہ شاعر بھی تھے، اگرچہ ان کا زیادہ تر کلام ضائع ہو چکا ہے۔ تاہم ان کی شاعری کی عظمت کا اندازہ اس بات سے لگایا جا سکتا ہے کہ مشہور شاعر ابو تمام نے ان کے اشعار کو اپنی مشہور کتاب الحماسہ میں شامل کیا۔

ان کے چند مشہور اشعار میں سے ہیں:

وفارقتُ حتى ما أبالي من النوى
وإن بان جيرانٌ عليّ كرامُ
فقد جُعِلت نفسي على اليأس تنطوي
وعيني على فقدِ الصديق تنامُ

اسی طرح:

رُوِّعتُ بالبينِ حتى ما أُراع له
وبالمصائب في أهلي وإخواني
لم يتركِ الدهر لي عِلقاً أضِنُّ به
إلا اصطفاه بنأيٍ أو بهجرانِ
ادبا و ناقدین کے مطابق یہ اشعار فراق اور مصیبت کی بہترین ترجمانی کرتے ہیں۔

 تصانیف 
مؤرِج السَّدوسی نے کئی علمی کتابیں تحریر کیں، جن میں:
 الأنواء
 غریب القرآن
 جماهير القبائل
 المعانی
 الأمثال: عربی زبان میں امثال پر یہ قدیم ترین کتابوں میں سے ہے، جس میں تقریباً 200 اشعار اور 117 سے زیادہ امثال کی لغوی تشریح موجود ہے۔
 وفات 
مؤرِّج کی وفات 195ھ (810ء) میں ہوئی۔ بعض روایات کے مطابق وہ 200ھ کے بعد تک زندہ رہے۔
مشہور کتاب الفہرست میں ابن ندیم لکھتے ہیں کہ مؤرِّج کا انتقال اسی دن ہوا جس دن معروف شاعر ابو نواس کا انتقال ہوا۔

 حوالہ جات 

 کتابیات 
 ابن خلكان، وفيات الأعيان، تحقيق إحسان عباس (دار صادر. بيروت 1977م).
 السيوطي، بغية الوعاة، تحقيق محمد أبو الفضل إبراهيم (المكتبة العصرية، بيروت).
 السدوسي، الأمثال، تحقيق رمضان عبد التواب (المهنية المصرية العامة، القاهرة 1971م).
 ياقوت الحموي، معجم الأدباء (دار الكتب العلمية).

زمرہ:195ھ کی وفیات
زمرہ:عرب ماہرین صرف و نحو
زمرہ:بصرہ کے گرائمر دان
زمرہ:عراقی مصنفین
زمرہ:عراق کے محدثین
زمرہ:عرب شخصیات
زمرہ:ویکی ڈیٹا والے صفحات
زمرہ:810ء کی وفیات
زمرہ:صفحات مع استعمال P19 خاصیت
زمرہ:بصرہ میں پیدا ہونے والی شخصیات